भारतीय सभ्यता, संस्कृति व अध्यात्म को वैश्विक पटल पर स्थापित करने वाले महान विचारक, गुरु एवं करोड़ों युवाओं के प्रेरणास्रोत स्वामी विवेकानंद जी की जयंती पर उन्हें विनम्र श्रद्धांजलि एवं कोटि कोटि नमन। 

अमरीका के शिकागो की धर्म संसद में वर्ष 1893 में दिए गए उनके ऐतिहासिक भाषण के कुछ अंश, जो आज के परिप्रेक्ष्य में बेहद प्रासंगिक है — 

“सांप्रदायिकताएं, कट्टरताएं और इसके भयानक वंशज हठधमिर्ता लंबे समय से पृथ्वी को अपने शिकंजों में जकड़े हुए हैं। इन्होंने पृथ्वी को हिंसा से भर दिया है। कितनी बार ही यह धरती खून से लाल हुई है। कितनी ही सभ्यताओं का विनाश हुआ है और न जाने कितने देश नष्ट हुए हैं। 

अगर ये भयानक राक्षस नहीं होते तो आज मानव समाज कहीं ज्यादा उन्नत होता, लेकिन अब उनका समय पूरा हो चुका है। मुझे पूरी उम्मीद है कि आज इस सम्मेलन का शंखनाद सभी हठधर्मिताओं, हर तरह के क्लेश, चाहे वे तलवार से हों या कलम से और सभी मनुष्यों के बीच की दुर्भावनाओं का विनाश करेगा।”

आज का दिन पूर्व प्रधानमंत्री राजीव गाँधी जी ने “राष्ट्रीय युवा दिवस” के रूप में मनाने का निर्णय लिया था। 

देश के युवा हमारा भविष्य और वर्तमान हैं। युवाशक्ति के अधिकारों के प्रति सजग रहना, उनके सपनों के प्रति प्रतिबद्धता हमारा संकल्प है। 

इसी संकल्प के साथ आज हम सभी युवाओं व देशवासियों को शुभकामनाएँ देते हैं और प्रण लेते हैं कि स्वामी विवेकानंद जी के उच्च विचारों और आदर्श जीवन मूल्यों को आत्मसात कर राष्ट्र निर्माण में अपनी सक्रिय भूमिका निभाने का प्रण लें।